GK – teadliku toitumise alustala
#000000
Teinekord on õnneks väga vähe vaja. Kõigest vaid ühte nõgesepuhmast. Kevadised nõgesed on imemaitsvad ning lisaks annavad toidule väga kauni värvuse. Isegi külmkapis ei “seisa” värv ära. Viimast ei saa väga öelda juba sügisesemate nõgeselehtede kohta. Aga eks aeg teebki ju lihtsalt oma tööd. Kui võimalik ja sügavkülmas ruumi on, siis tasub nõgeselehti ka talviseks ajaks sügavkülmutada (blanšeeritult ja kuivaks pigisatult).
#000001
Seega – kui sinu õue peal on nõgeseid, siis kohtle neid nagu kuningaid. See pole umbrohi, vaid täisväärtuslik suvine toidulisand otse loodusest.
#000002
Minu kevad algab siis, kui aeg jõuab sinnamaale, et nõgesed ka juba pestoks tegemist kannatavad. Väga noori võrseid ei raatsi ma korjata – las kasvavad ja kosuvad. Aga teatud ajahetkel...on see õige hetk. Ja neid hetki naudin ma siis suvi läbi.
#000003
Isiklikult eelistan nõgest pigem pestona kui muus versioonis supi, pudru või sooja toidu lisandina.
#000004
P.S. Suvi läbi saad noori võrseid nõgeselt neid pidevalt noppides. Jäta neile siiski aega puhkamiseks ja õitsemiseks. Arvesta sellega, et kevadised nõgesed on pehmema maitsega ja sügisesemad koredama maitsega.
#000006
1 dl oliivõli või kanepiõli või tudraõli
20 g küüslauku (sõltub muidugi küüslaugu teravusest kasutamise ajahetkel)
50 g korralikku kaua seisnud parmesani
#000007
Puhasta küüslauk ja lõika väiksemateks tükkideks. Parmesanist tõmba laastud. Pane blanšeeritud nõgesed, kvaliteetne õli, küüslauk, kõrvitsaseemned, parmesani laastud ja sool mikserisse ning püreeri. Proovi maitsed ning vajadusel lisa veel küüslauku või soola – need on kaks väga olulist tegurit maitsete välja toomisel.
#000008
Säilita nõgesepestot külmikus purgi sees ning kasuta leiva määrdena, köögiviljade dippimiseks (siis pead õli veidi juurde lisama), sooja toidu sisse jne.
#000009